rlitschk/wikidir huggingface dataset:
De Moa-Nalos sünd Vagels ut de Familie vun de Aantenvagels ween, de midderwielen utstorven sünd. Se hefft bloß man up de Hawaii- Eilannen leevt. Dat Woort Moa-Nalo kummt ut de Hawaiische Spraak un sett sik tosamen ut Moa (Fedderveeh) un nalo (verlaren oder vergeten) De Vagel is vor um un bi 1.600 Johre vun Siedlers ut Polynesien utrott wurrn. Ehr de Minschen na Hawaii kamen sünd, weern de Noa-Malos de gröttsten Plantenfreters vun de Inselgrupp. Se hefft in en lieken Ökoloogschen Gatt leevt, as allerhand Aarden vun Schildpadden up de Maskarenen, de Seychellen un de Galapagosinseln. De Aart Kauai-Moa-Nalo (Chelychelynechen quassus) hett en hogen, breden Snavel harrt. Dor konnen de Vagels, liek as de Schildpadden mit ehrn Muul, Kruut mit afrieten. De Snavels vun de annern Moa-Nalo-Aarden weern länger un na unnen hen bagen. Se hefft knökerige Pseudotähne harrt un konnen dor Gras un Twiege mit freten. Storrs L. Olson, Helen F. James: Descriptions of Thirty-Two New Species of Birds from the Hawaiian Islands: Part I. Non-Passeriformes. In: Ornithological Monographs. 1991, S. 1–88, .
Joël Veltman (* 15. Januar 1992 in IJmuiden) is en nedderlannsch Footballspeler, de as Afwehrspeler in de Binnenverteidigung insett wurrd. He steiht siet 2013 in den Kader vun AFC Ajax. Sien Eredivisie-Debüt geev he an' 19. August 2012 gegen NEC Nijmegen. Veltman harr sien Debüt in de Nedderlannsch Footballnatschonalmannschap an' 19. November 2013 in en Speel gegen de Mannschap vun Kolumbien. Intüschen hett he 17 Lännerspelen maakt un weer ok in' Kader vun de nedderlannsch Mannschap bi de Football-Weltmeesterschap 2014. Profil up Transfermarkt.de
Töst (hoochdüütsch Tostedt) is en Oort in de Gemeen Töst (Samtgemeen Töst) in’n Landkreis Horborg, Neddersassen. To Töst höört polietsch ok al von öllers dat Dörp Wüstenhöben mit bi. In dat 20. Johrhunnert is bito de Siedlung Depenbrook op dat Rebeed von Töst grünnt worrn. Ok de Öörd Töst-Land un Dreehusen höört to Töst. Disse beiden Öörd sünd op dat Moorland grünnt worrn, dat de Gemeen in dat Moor twüschen de Oost un de Wümm todeelt worrn is. De Oort liggt in de Lümbörger Heid. In’n Süden liggt de Otterbarg. In Töst hebbt de Duhrner Möhlenbeek un de Glüser Beek ehren Born. De Möhlenbeek flütt na Noorden un münnt in de Eest un de Glüser Beek na Oosten. De Beken in’n Süden un Oosten von Töst doot na de Oost fleten, de in’n Süden von’n Oort ehren Born hett. De Naveröörd sünd Duhrn in’n Noorden, Boitschen un Kakenstörp in’n Noordoosten, Glüsen un Langeloh in’n Oosten, Hinkenbossel, Kamp, Otter, Knick un Schillingsbossel in’n Süüdoosten, Quellen, Depenbrook, Riepshoff, Dreehusen, Töst-Land un Wist in’n Süüdwesten, Veloh in’n Westen un Wüstenhöben in’n Noordwesten. Toeerst in de Oorkunnen dükert de Oort an’n 11. November 1105 as Ozstide op, as Adela von Beichlingen Land in Töst
De Beek (hoochdüütsch Betenbach oder Seggernbeck) is en Beek in’n Landkreis Horborg, de von links in de Eest münnt. De Born von’n Beek liggt in’n Süüdwesten von Makensbrook op dat Rebeed von de Gemeen Heidenau. Von dor flütt de Beek na Noordoosten un is to en Reeg Fischdieken opstaut. De Beek flütt ünner de Landsstraat 141 ünnerdör un an’n Seggernhoff langs. De Beek münnt denn in’n Noordoosten von’n Seggernhoff in de Eest. Dat Water in de Eest flütt wieder in de Elv un de Noordsee. Gewässergütebericht ELBE 2000 Niedersachsen. Koordinaten:53° 21′ N, 9° 43′ O
De Grote Allianz vun Haag is an'n 7. September 1701 in Den Haag afslaten wurrn. Dor hannel sik dat um en groten Bund gegen Ludwig XIV. in den Krieg um de Spaansche Kroon bi. To'n Anfang vun düsse Krieg harr Kaiser Leopold I. dat dor up afsehn, datt he vun de Nedderlannen un England unnerstütt wurr. De Afspraken gungen wat leifiger dör de Siege vun Prinz Eugen vun Savoyen gegen de Franzosen in Upperitalien. De Bund is toeerst twuschen den Kaiser, England un de Nedderlannen afslaten wurrn. Later, an'n 30. Dezember 1701 keem dor noch de König vun Preußen to. Vun 1703 af an hett ok dat Hillge Röömsche Riek as Ganzet, tohopen mit tahlrieke Rieksstänne mitmaakt, as Kurbrannenborg, dat Hertogdom Bruunswiek-Lüümborg, de Landgrevenschop Hessen-Kassel, Mekelnborg-Swerin un de fränksche, de swaabsche, de nedderhiensch-westfaalsche un de Upperrhiensche Riekskreis. Ok Savoyen gung na de annere Sieten over un stell sik gegen Frankriek, just so, as Portugal. Offiziell weer seggt wurrn, dat gung dor um, den Freden to bewohren. Man in den Striet um de Fraag, wer nu Nafolger vun den spaanschen König Karl II. weern scholl, stell sik de Grote Allianz heel un Deel up de Siet vun den Kaiser. Frankriek scholl
Hääg (hoochdüütsch Gehege) is en Dörp in de Gemeen Duhrn (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Duhrn mit bi. Hääg liggt in de Lümbörger Heid. In’n Oosten flütt de Duhrner Möhlenbeek langs, de in’n Noordoosten in de Eest münnt. De Naveröörd sünd Makensbrook in’n Noorden, Dierstörp in’n Noordoosten, Dreest un Boitschen in’n Oosten, Kakenstörp in’n Süüdoosten, Duhrn in’n Süden, Avens in’n Westen un Hollinn in’n Noordwesten. Hääg weer fröher en enkelten Hoff. Eerst in dat 20. Johrhunnert sünd dor denn bilütten mehr Hüüs boot worrn. 1954 hett Willi Wegewitz bi Hääg en Urnen-Grafffeld ut de Tied von 500 bet 300 v. Chr. utgraavt. De Oort hett vör 1852 to de Vaagdie Töst in dat Amt Horborg tohöört. 1852 is de Oort in dat Amt Mesborg wesselt. Dor is he bet 1859 bleven, denn is dor dat Amt Töst von worrn. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. Hääg is evangeelsch-luthersch präägt un höört to dat Kaspel von de Johannes-de-Döper-Kark in Töst. För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt
De Krieg um de Spaansche Kroon (1701–1714) is en Krieg ween, de um dat Arv vun den lesten spaanschen Habsborger, König Karl II. föhrt wurrn is. Karl harr keen Kinner harrt un weer an'n 1. November 1700 storven. Nu weer de Fraag: Wer scholl em up den spaanschen Throon folgen? Dor stunnen sik de Grote Allianz vun Haag un dat Königriek Frankriek unner König Ludwig XIV., tohopen mit siene Verbünnten Kurbayern, Savoyen un Kurköln gegenover. Savoyen hett avers an'n 8. November 1703 de Sieten wesselt un bi de grote Allianz mitmaakt. De groten Heerföhres up de Siet vun de Allianz weern in düssen Krieg Prinz Eugen vun Savoyen un John Churchill, 1. Duke of Marlborough. In'n Tosamenhang mit düssen Krieg is dat ok to Upstänne in Ungarn unner Franz II. Rákóczi kamen, de al in't Johr 1700 sik an Ludwig XIV. wennt harr un em beden, em bi siene Rebellion gegen dat Habsborgerriek to hölpen. Ok de Queen Anne’s War in Noordamerika (1702-1713) weer en Deel vun den Krieg um de Spaansche Kroon. He weer de tweede vun de veer „Franzosen- un Indianerkriege“, wo Frankriek un Grootbritannien dor um streden hefft, wer Baas in Noordamerika ween scholl. As de Erzhartog
Kamperlien (hoochdüütsch Kamperlien) is en Dörp in de Gemeen Will (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Kamp mit bi. De Oort liggt in de Lümbörger Heid. De Kamper Beek flütt en poor hunnert Meter in’n Süden langs un münnt denn in de Eest, de so bi twee Kilometer in’n Oosten langs löppt. De Naveröörd sünd Neddernhoff in’n Noorden, Langeloh un Hinkenbossel in’n Noordoosten, Hökel in’n Oosten, Will in’n Süüdoosten, Kamp in’n Süden, Otter in’n Süüdwesten un Schillingsbossel, Knick, Töst un Glüsen in’n Noordwesten. An de Steed von Kamperlien stünnen toeerst en poor Schaapställ von dat Dörp Kamp. Eerst later sünd dor enkelte Hööv as Afbo von Kamp anleggt worrn. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. De Gemeen Kamp is an’n 1. Juli 1972 mit de Gemeenreform in Neddersassen Deel von de Gemeen Will worrn. Kamperlien is evangeelsch-luthersch präägt un höört to dat Kaspel von de Nikodemus-Kark in
Heid betekent Heid, Form Landschop, Heid (Erica), de Plant, ut de de Landschop vör allen besteiht, Heid, Utdruck, den dat Christendom för Lüüd kennt, de en annere oder keen Religion hebbt, Heid, Stadt in’n Kreis Dithmarschen, Sleswig-Holsteen, Quickborn-Heid, Oort in de Stadt Quickborn in’n Kreis Pinnbarg, Sleswig-Holsteen, Groot Heid un Lütt Heid, Öörd in de Stadt Dannenbarg in’n Landkreis Lüchow-Dannenbarg, Neddersassen, Heid, Oort in de Gemeen Gannerseer in’n Landkreis Ollnborg, Neddersassen, Heid, Oort in de Stadt Eisfeld in’n Landkreis Hildburghausen, Döringen, Heid, Oort in de Stadt Wipperfürth in’n Oberbergschen Kreis, Noordrhien-Westfalen, Heid, Oort in de Gemeen Kürten in’n Rhiensch-Bergschen Kreis, Noordrhien-Westfalen, Heid, Oort in de Gemeen Wenden in’n Kreis Olpe, Noordrhien-Westfalen, Borg Heid, Borg in’n Landkreis Trier-Saarburg, Rhienland-Palz. Heid is de Familiennaam von Chris Heid (* 1983), kanaadschen Ieshockeyspeler, Franz Xaver Heid (* 1927), düütschen Architekt, Gerhard Heid (üm 1936–1972), düütschen Footballtrainer, Helmut Heid (* 1934), düütschen Pädagoog, Hermann Heid (1834–1891), öösterriekschen Chemiker, Fotograaf un Fabrikant, Jack Heid (1924–1987), US-amerikaanschen Bahnradsportler, Josef Heid (1882–1944), düütschen Politiker, Laura Maria Heid (* 1990), düütsche Schauspelerin, Ludger Heid (* 1945), düütschen Historiker, Max Müller-Heid (1891–1973), düütschen Maler, Mirko Heid (* 1976), düütschen Manager un Baseballspeler, Petra Heid (* 1957), düütsche Politikerin, Ralph Heid
De Eversche Heid (hoochdüütsch Eversen-Heide) is en Oort in de Gemeen Appel (Samtgemeen Hullnst) in’n Landkreis Horborg, Neddersassen. De Naveröörd sünd Arsdörp in’n Noorden, Ilsdörp un Swiersdörp in’n Noordoosten, Höll in’n Oosten, Ömbüddel un Raad in’n Süüdoosten, Olendörp, Appel un Eversen in’n Süüdwesten, Podendörp in’n Westen un Grauen in’n Noordwesten. Dat Rebeed von de Eversche Heid bestünn fröher ut Heid un Holt un hett bi dat Dörp Eversen höört. Eerst in dat 20. Johrhunnert sünd dor en Reeg Feernhüüs boot worrn. Eerst mit un na’n Tweten Weltkrieg sünd veel Utbummte ut Hamborg fast in de Feernhüüs intagen. Eerst an’t Enn von de Johren 1950 is en faste Straat na de Eversche Heid anleggt worrn un dor sünd Telefon, Stroom un fleten Water henkamen. De Eversche Heid is evangeelsch-luthersch präägt un höört to dat Kaspel von de Andreas-Kark in Hullnst. För de Kathoolschen is de St.-Maria-Kark in Buxthu tostännig. Dör de Eversche Heid löppt de Kreisstraat 31, de in’n Süüdwesten över Grauen un Appel na Hullnst an de Landsstraat 141 ran geiht un in’n Oosten in Höll an de Bundsstraat 3 ran. De B 3 löppt in’n Noorden över Ilsdörp na Öbergünn an de B 73 ran un in’n Süden över
En Mäzen is en Person, de en Institutschoon, en kommunale Inrichtung oder en Person oder Personenkrink mit Geld oder mit Middels, de Geld weert sünd, unnerstütten un stöhnen deit, datt de en Saak umsetten kann. Dor verlangt de Mäzen, anners, as de Sponsor, nix for. Dat Woort Mäzen kummt vun den Etrusker un Römer Gaius Cilnius Maecenas her. He hett in de Tied vun Kaiser Augustus Dichters unnerstütt, as Vergil, Properz un Horaz. Mäzene könnt nich bloß enkelte Lüde unnerstütten, man ok Institutschonen, as Museums, Universitäten oder Orchesters. Wat en Mäzen geven deit, dat gifft he heel un deel freewillig, he kann dat also to jede Tied ok laten, ohn, datt he dor Grünn for angeven möss.
En Diplomat is en Beupdragten vun en Regeerung. He vertritt sien Staat up dat Flach vun de Regeerung gegen annere Staten over oder gegen internatschonale Organisatschonen over na dat Völkerrecht. Dor kann he de Baas vun en diplomaatsche Misschoon bi ween oder ok een ween, de düsse Misschoon unnersteiht. Nich eerst siet dat Wiener Afkamen over diplomaatsch Mit’nanner vun 1961 hefft Diplomaten en Recht up Immunität. Dat weer al vun ole Tieden her Gewohnheitsrecht. Dat bedutt, de Diplomat draff, wenn he in en diplomaatsche Misschoon unnerwegens is, nich verfolgt un ok nich inspeert weern. Bovendem mutt he in den Staat, wo he unnerwegens sünd, keen Afgaven oder Stüern betahlen. Diplomaten kriegt vun ehr Heimatland en Vullmacht, datt se ehr Heimatland gegen annere Staten over vertreden dröövt un sunnerlich, dat se Verdräge na dat Völkerrecht uthanneln un unnerschrieven dröövt. Wenn en Diplomat en Diplomatenpass hett, bedutt dat noch nich, datt he Immunität geneten deit. In düssen Status kummt he eerst, wenn he in en Gastland ok akkrediteert is. In en Krieg weert Diplomaten ut Grünnen vun de Sekerjeit normolerwiese aftrocken. Wenn dat to diplomaatschen Striet twuschen twee Länner kamen deit oder en Regeerung vertöörnt is over en annere, weert de Ambassadöre
Jacob van Schuppen (* 26. Januar 1670 in Fontainebleau; † 29. Januar 1751 in Wien) weer Hoffmaler an den Kaiser sien Hoff in Wien. Van Schuppen is 1716 na Wien beropen wurrn. Kaiser Karl VI. hett em 1726 to'n Direkter vun de „K.k. Hofakademie der Maler, Bildhauer und Baukunst“ maakt. De hett he eerst mol ganz nee up'e Fööt stellt. Nadem de Kaiser sturven weer, is de Akademie vun den Hoff vun 1740 af an nich mehr groot unnerstütt wurrn un se möss in van Schuppen sien Privathuus umtrecken. De Unnerricht is denn instellt wurrn. Een Johr, ehr van Schuppen sülms sturven is, is de Akademie unner Upsicht vun den neen Upper-Hoffbodirekter Adam Philipp Losy von Losinthal stellt wurrn. To de wichtigsten Biller vun van Schuppen tellt Portraits un Altarbiller in de Karlskarken un de Kark vun de Salesianerinnen in Wien. Dor kaamt denn noch Dekenbiller in den Eroica-Saal vun dat Palais Dietrichstein-Lobkowitz to. Prinz Eugen vun Savoyen De Gitarrenspeler De Schaaphöders beedt an Adelige kaamt an en Disch in en Kamer tohopen Pierre Schreiden: Jacques van Schuppen (1690-1751). In: Wiener Jahrbuch für Kunstgeschichte. Bd. 35, 1982, S. 1–107. Jacob van Schuppen. Mehr Biller, Videos oder Audiodateien to’t Thema gifft
De Sporngoos (Plectropterus gambensis), ok Sporengoos, is en hoochbeenten Vagel ut dat Geslecht vun de Aantenvagels. Se is in ganz Afrika tohuse, man nich in Noordafrika. Sporngöse sünd verwandt mit de Göse un de Halfgöse. Man se verscheelt sik vun düsse ok dör allerhand anatoomsche Egenarden un weert vundeswegen towielen in en egen Unnerfamilie mit den Naam Plectropterinae insorteert. Up jeden all höört se to den Tribus Plectropterini, wo se tohopen mit de Knubbel-Glanzgoos torekent warrt, vunwegen datt düsse beiden Aarden sik to’n Deel liek upföhren doot. Heken un Seken vun de Sporngoos verscheelt sik sunnerlich in Grötte un Gewicht. Sporngöse hefft ehren Naam vun den Sporn, den se an den Bug vun’n Flunken utbillt hefft. De Heken sünd düütlich grötter, as de Seken. Se weegt in’n Döörsnitt bi 5,5 Kilogramm. De rode Knubbel up’n Snavel is danniger. Ole Ganners hefft ok naakte rode Huutstellen an de Sieten vun’n Hals. De beiden Unneraarden verscheelt sik dör de Aart, wie de swattwitten Feddern verdeelt sünd. . P. gambensis gambensis hett en witten Buuk un witte Flanken. De Unneraart P. gambensis niger, de süüdlich vun’n Sambesi-Stroom tohuse is, hett bloß en lüttjen witten Placken up’n Buuk. Beide Unnerarden kaamt in grote Rebeden
Russell Louis „Rusty“ Schweickart (* 25. Oktober 1935 in Neptune, New Jersey) is en ehmalger US-amerikaansch Astronaut un hett an de Apollo-9-Mission as Maandlanderpilot deelnommen. Schweickart wurr an’ 25. Oktober 1935 in Neptune/New Jersey boren un hett de Manasquan High School, New Jersey besöcht. Van 1956 bit 1963 deen he as Pilot bi de United States Air Force un de Air National Guard. He hett 3900 Floogstünnen schafft, dorvan 3500 in Jets. 1963 wurr he mit 13 wiederen Astronauten vun de NASA utwählt. He is an’ 3. März 1969 as Maandlanderpilot mit Apollo 9 in’t All flaagen. Tosommen mit James McDivitt (Commander) un David Scott (Command Module Pilot) hett he den Maandlander to’n eersten Mal in en Eerdumloopbahn test. Dorbi hett sück de Maandlander ünner annern vun dat Command Module um 100 Mielen entfernt un wurr dornah weer andockt. Schweickart harr todem en 46 Minüüt düern Butenbordinsatz. An’ 13. März 1969 gung de spoodriek Mission to Enn’. Ruchweg 241 Stünn harr de Mannschap in’t All tobrocht. To mehr Missionen keem dat för hüm nich mehr, ok wenn he noch to de Backup-Crew vun de eerst Skylab-Mannschap hörrn dee. An’ 1. Mai 1974 is he to dat NASA-Hööftquartier in Washington, D.C.
Hans Koschnick (* 2. April 1929 in Bremen; † 21. April 2016 ok dor) weer en düütschen Politiker vun de SPD un ehmaligen Bremer Börgermeester. Vun 1987 bit 1994 höör he to den düütschen Bundsdag to. Koschnick sien Vadder is an’n 1. Mai 1933 achter Trallen sett wurrn, weil he bi de kommunistisch Gewerkschaft RGO mitmaakt hett. He harr dat Drepen to’n 1. Mai organiseert un en Reed holen. Dorüm hefft se em veroordeelt vunwegen Hoochverrat. He möß in’n Knast, in’t Tuchthuus un in dat KZ Sachsenhausen. Eerst Enn 1938 is he wedder freekamen. 1943 hefft se em intagen to’n Kriegsdeenst ünner Beding. 1944 is he ümkamen in Finnland. Ok siene Mudder hett een Jahr in’t Lock seten, weil se mank verscheden Gruppen vun den Wedderstand Nahrichten hen un herbröcht harr. Faken hett se ehr Arbeitsstell verlaren vunwegen se bi de Düütsche Arbeitsfront (DAF) nich mitmaken woll un ok nich Heil Hitler seggen woll. Bi en Schausteller hett se amenn Slickersaken un Bontjen verköfft. Düt allens bedüde, dat Koschnick siene Öllern de meiste Tiet nich tohuse weern, un dat he un siene Sustern un Bröder bi de Grootöllern upwussen sünd. Nah de Middelschool hett Koschnick sik vun Januar 1945 af
Otter (hoochdüütsch Otter) is en Dörp in de Gemeen Otter (Samtgemeen Töst) in’n Landkreis Horborg, Neddersassen. De Öörd Riepshoff, Schillingsbossel un Knick höört polietsch al von öllers bi Otter mit bi. De Oort Wümmgrund liggt ok op oold Otterer Rebeed, is aver eerst in dat 20. Johrhunnert anleggt worrn. Otter liggt in de Lümbörger Heid. In’n Westen liggt de 101 Meter hoge Otterbarg. Dör den Oort flütt de Otterer Beek, de in’n Süden in’n Todtgraven münnt, de wedder en Stück wieder in de Wümm münnt. Dat Moor, wat in’n Süden an de Wümm liggt, is as Naturschuulrebeed Böver Wümmdaal schuult. De Naveröörd sünd Schillingsbossel un Knick in’n Noorden, Hinkenbossel un Kamperlien in’n Noordoosten, Kamp in’n Oosten, Haßel, Lütt un Groot Todtshorn in’n Süüdoosten, Wessloh in’n Süden, Schiel, Host, Wümmgrund un Königsmoor in’n Süüdwesten, Dreehusen in’n Westen un Riepshoff, Depenbrook, Wist un Töst in’n Noordwesten. Otter kummt 1319 as Otter toeerst in de Oorkunnen vör. In’n Eersten Weltkrieg sünd 21 Soldaten ut Otter fullen oder vermisst un in’n Tweten Weltkrieg 51. Dat letzte Gasthuus in’t Dörp, de Gasthoff Gerlach, hett 2015 dichtmaakt. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat
De Möhl in Beers is en Galeriehollanner-Windmöhl op’n Möhlenbarg in Beers, de fröher as Koornmöhl bruukt worrn is. Egendömer von de Möhl is de Stadt Geestland. De Möhl is as Bodenkmaal schuult. Se steiht op en Geestrügg, de von Natur ut al bet op 31 Meter över NN reckt. De Möhl sülvs is tosätzlich bet na’n Fast 16,50 Meter hoog. Mit de 11,50 Meter langen Flögels is de Möhl allens tohoop 27 Meter hoog. Dat eerste Maal in de Oorkunnen kummt en Windmöhl op’n Möhlenbarg in dat 16. Johrhunnert vör. Tosätzlich hett dat noch en Peermöhl in Beers geven, von de noch de Stratennaam Peermöhlendamm tüügt. De Windmöhl weer en Buckmöhl. De Möhl weer Amtsmöhl von dat Amt Beers. De Buckmöhl is 1881 na en Blitzslagg afbrennt. In dat Johr leet de Möller Hinrich Reysen den hüdigen Galeriehollanner mit Windroos an de sülve Steed nee boon. De Möhl hett 1927 en Elektromotoor kregen. To de Tied weer A. Bernd de Möller. Bet 1950 is de Windkraft noch bruukt worrn. Na disse Tied blots noch de Motoor. 1956 hett de Möller D. Koröde de Möhl an Adolf Vick verpacht, de ehr noch bet to sien Dood 1987 wieder bedreven hett. Koröde
Hössen (hoochdüütsch Hörsten) is en Dörp in de Gemeen Seevdaal in’n Landkreis Horborg, Neddersassen. To Hössen höört von öllers ok de Herrendiek mit to. Hössen liggt in de Masch von de Elv an’n Rand na de Geest an de Seev. In’n Oosten un Süüdoosten von’n Oort liggt dat Naturschuulrebeed Ünner Seevdaal. De Naveröörd sünd Bullenhuus, Over, Herrendiek, Wuhlenborg un Rosenweid in’n Noordoosten, Achterdiek, Stell un Fachenfelln in’n Süüdoosten, Maschen in’n Süüdwesten, Glüsen in’n Westen un Mäkelfeld, Lütt Moor un Groot Moor in’n Noordwesten. In’n Eersten Weltkrieg sünd ölven Soldaten ut Hössen fullen oder vermisst un in’n Tweten Weltkrieg 41. In de Tied von 1970 bet 1977 is an de Bahnlien Hamborg–Hannover twüschen Maschen un Hössen de Rangeerbahnhoff Maschen anleggt worrn. Dorbi sünd ok de Seen üm Hössen rüm (See in’t grote Moor, Steller See, Junkernfeldsee) anleggt worrn. In de Franzosentied von 1810 bet 1814 hett de Oort to de Mairie Mäkelfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Neeland-Over in dat Amt Horborg tohöört. Na 1885 weer dat in’n Kreis Horborg. 1932
Hörsten betekent Hörsten, Gemeen in’n Kreis Rendsborg-Eckernföör, Sleswig-Holsteen, Hörsten, Oort in de Gemeen Freborg in’n Landkreis Wittmund, Neddersassen. Dat is ok de hoochdüütsche Naam von Hössen, Oort in de Gemeen Seevdaal in’n Landkreis Horborg, Neddersassen, Hösten, Oort in de Gemeen Swarm in’n Landkreis Deefholt, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hössen betekent Hössen, Oort in de Gemeen Seevdaal in’n Landkreis Horborg, Neddersassen, Hössen, Oort in de Gemeen Seborg in’n Landkreis Ülzen, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Fachenfelln (hoochdüütsch Fachenfelde) is en lütten Oort un ehmalig Eddelgood in de Gemeen Stell (Samtgemeen Elvmasch) in’n Landkreis Horborg, Neddersassen. Dör den Oort flütt de Kohlenbeek, de in’n Noordoosten in’n Ashuser Möhlenbeek münnt. Na Süden to doot dat Naturschuulrebeed Stemmbrook un dat Holt Baukweddel liggen. De Naveröörd sünd Herrendiek in’n Noorden, Achterdiek in’n Noordoosten, Stell un Büllhorn in’n Süüdoosten, Holtörp in’n Süden, Ohlendörp, Host un Maschen-Heid in’n Süüdwesten un Maschen-Dörp un Hössen in’n Noordwesten. Dat Good Fachenfelln hett von öllers de Familie Grote tohöört. As Georg Hinrich Gebhard Grote 1764 ahn Arven doodbleven is, is dat Good an de Familie von Jagow kamen. As Thomas Günther von Jagow 1777 ok ahn Nakamen doodbleven is, hett sien Verwandten Georg Otto Friedrich von Jagow dat Good arvt. Georg Otto Friedrich is 1810 doodbleven un hett dat Good siene Dochter Charlotte Christiane Sophie von Jagow verarvt. Se weer verheiraadt mit Alexander Heinrich Hartwig von der Schulenburg. 1840 is dat Good an de königlich hannöversche Domänenkamer övergahn. In disse Tied weer dat Good verpacht an den Herrn de Dobbeler. In de Tied üm de Johrhunnertwenn von dat 19. to dat 20. Johrhunnert weer Hugo Bernhard Sthamer Besitter von dat Good. –1567: Jacob Grote 1567–1572: